P9_TA(2021)0285

Tehoaineet, myös flumioksatsiini

Euroopan parlamentin päätöslauselma 10. kesäkuuta 2021 täytäntöönpanoasetuksen (EU) N:o 540/2011 muuttamisesta siltä osin kuin kyse on tehoaineiden alumiiniammoniumsulfaatti, alumiinisilikaatti, beflubutamidi, bentiavalikarbi, bifenatsaatti, boskalidi, kalsiumkarbonaatti, kaptaani, hiilidioksidi, symoksaniili, dimetomorfi, etefoni, teepuu-uute, famoksadoni, rasvojen tislausjäämät, rasvahapot C7–C20, flumioksatsiini, fluoksastrobiini, flurokloridoni, folpetti, formetanaatti, gibberelliinihappo, gibberelliini, heptamaloksyloglukaani, hydrolysoidut proteiinit, rautasulfaatti, metatsakloori, metributsiini, milbemektiini, Paecilomyces lilacinus kanta 251, fenmedifami, fosmetti, pirimifossi-metyyli, kasviöljyt/rapsiöljy, kaliumvetykarbonaatti, propamokarbi, protiokonatsoli, kvartsihiekka, kalaöljy, hajukarkottimet – eläin- tai kasviperäiset/lampaanrasva, S-metolaklori, suoraketjuiset perhosten feromonit, tebukonatsoli ja urea hyväksynnän voimassaoloajan pidentämisestä 6. toukokuuta 2021 annetusta komission täytäntöönpanoasetuksesta (EU) 2021/745 (2021/2706(RSP))

(2022/C 67/07)

Euroopan parlamentti, joka

— ottaa huomioon täytäntöönpanoasetuksen (EU) N:o 540/2011 muuttamisesta siltä osin kuin kyse on tehoaineiden alumiiniammoniumsulfaatti, alumiinisilikaatti, beflubutamidi, bentiavalikarbi, bifenatsaatti, boskalidi, kalsiumkarbonaatti, kaptaani, hiilidioksidi, symoksaniili, dimetomorfi, etefoni, teepuu-uute, famoksadoni, rasvojen tislausjäämät, rasvahapot C7–C20, flumioksatsiini, fluoksastrobiini, flurokloridoni, folpetti, formetanaatti, gibberelliinihappo, gibberelliini, heptamaloksyloglukaani, hydrolysoidut proteiinit, rautasulfaatti, metatsakloori, metributsiini, milbemektiini, Paecilomyces lilacinus kanta 251, fenmedifami, fosmetti, pirimifossi-metyyli, kasviöljyt/rapsiöljy, kaliumvetykarbonaatti, propamokarbi, protiokonatsoli, kvartsihiekka, kalaöljy, hajukarkottimet – eläin- tai kasviperäiset/lampaanrasva, S-metolaklori, suoraketjuiset perhosten feromonit, tebukonatsoli ja urea hyväksynnän voimassaoloajan pidentämisestä 6. toukokuuta 2021 annetun komission täytäntöönpanoasetuksen (EU) 2021/745 (1),

— ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21. lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (2) ja erityisesti sen 17 artiklan ensimmäisen kohdan ja 21 artiklan,

— ottaa huomioon pysyvän kasvi-, eläin-, elintarvike- ja rehukomitean 30. maaliskuuta 2021 antaman lausunnon,

— ottaa huomioon kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 80 artiklan 7 kohdan täytäntöönpanosta ja korvattavien aineiden luettelon laatimisesta 11. maaliskuuta 2015 annetun komission täytäntöönpanoasetuksen (EU) 2015/408 (3),

— ottaa huomioon yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä, 16. helmikuuta 2011 annetun Euroopan parlamentin ja neuvoston asetuksen (EU) N:o 182/2011 (4) 11 ja 13 artiklan,

— ottaa huomioon 13. syyskuuta 2018 antamansa päätöslauselman kasvinsuojeluaineita koskevan asetuksen (EY) N:o 1107/2009 täytäntöönpanosta (5),

— ottaa huomioon työjärjestyksen 112 artiklan 2 ja 3 kohdan,

— ottaa huomioon ympäristön, kansanterveyden ja elintarvikkeiden turvallisuuden valiokunnan päätöslauselmaesityksen,

A. ottaa huomioon, että flumioksatsiini sisällytettiin neuvoston direktiivin 91/414/ETY (6) liitteeseen I 1. tammikuuta 2003 komission direktiivillä 2002/81/EY (7) ja sitä on pidetty asetuksen (EY) N:o 1107/2009 nojalla hyväksyttynä;

B. ottaa huomioon, että menettely, jolla flumioksatsiinin hyväksyntä uusitaan komission täytäntöönpanoasetuksen (EU) N:o 844/2012 (8) mukaisesti, on ollut käynnissä vuodesta 2010 (9) ja että sitä koskeva hakemus jätettiin 29. helmikuuta 2012 komission asetuksen (EU) N:o 1141/2010 (10) 4 artiklan mukaisesti;

C. ottaa huomioon, että tehoaineen flumioksatsiini hyväksynnän voimassaoloaikaa on jo pidennetty viidellä vuodella komission direktiivillä 2010/77/EU (11), myöhemmin vuosittain yhdellä vuodella vuodesta 2015 alkaen komission täytäntöönpanoasetuksilla (EU) 2015/1885 (12), (EU) 2016/549 (13), (EU) 2017/841 (14), (EU) 2018/917 (15), (EU) 2019/707 (16) ja (EU) 2020/869 (17) ja nyt jälleen kerran yhdellä vuodella täytäntöönpanoasetuksella (EU) 2021/745, jolla hyväksynnän voimassaoloaikaa pidennetään 30. kesäkuuta 2022 saakka;

D. ottaa huomioon, että komissio ei täytäntöönpanoasetuksessa (EU) 2021/745 selitä pidentämisen syitä muutoin kuin toteamalla seuraavaa: ”Koska kyseisten tehoaineiden arviointi on viivästynyt hakijoista riippumattomista syistä, kyseisten tehoaineiden hyväksyntien voimassaolo todennäköisesti päättyy ennen kuin on tehty päätös niiden uusimisesta.”;

E. toteaa, että asetuksen (EY) N:o 1107/2009 tarkoituksena on varmistaa sekä ihmisten ja eläinten terveyden että ympäristön korkeatasoinen suojelu ja turvata samalla unionin maatalouden kilpailukyky; katsoo, että erityistä huomiota olisi kiinnitettävä herkkien väestöryhmien, mukaan lukien raskaana olevien naisten, imeväisten ja lasten, suojeluun;

F. toteaa, että ennalta varautumisen periaatetta olisi sovellettava ja että asetuksessa (EY) N:o 1107/2009 säädetään, että aineita olisi sisällytettävä kasvinsuojeluaineisiin ainoastaan, kun on osoitettu, että niistä on selvää hyötyä kasvintuotannossa ja ettei niillä odoteta olevan haitallisia vaikutuksia ihmisten tai eläinten terveyteen tai kohtuuttomia haittavaikutuksia ympäristöön;

G. toteaa, että asetuksessa (EY) N:o 1107/2009 säädetään, että tehoaineiden hyväksynnän voimassaoloaikaa olisi rajoitettava turvallisuussyistä; katsoo, että hyväksynnän voimassaoloajan olisi oltava oikeassa suhteessa tällaisten aineiden käyttöön liittyviin mahdollisiin riskeihin, mutta flumioksatsiinin tapauksessa on selvää, ettei tällaista oikeasuhteisuutta ole;

H. ottaa huomioon, että niiden 18 vuoden aikana, jotka ovat kuluneet flumioksatsiinin hyväksymisestä tehoaineeksi, se on määritetty ja luokiteltu lisääntymiselle vaaralliseksi aineeksi kategoriaan 1B ja todennäköisesti hormonitoimintaa häiritseväksi aineeksi;

I. katsoo, että kun haitallisten terveysvaikutusten riski on havaittu mutta asiasta ei ole tieteellistä varmuutta, komissiolla ja jäsenvaltioilla on mahdollisuus ja velvollisuus toimia ennalta varautumisen periaatteen mukaisesti hyväksymällä väliaikaisia riskinhallintatoimenpiteitä, jotka ovat tarpeen ihmisten terveyden korkeatasoisen suojelun varmistamiseksi;

J. toteaa lisäksi, että asetuksen (EY) N:o 1107/2009 21 artiklassa säädetään, että komissio voi milloin tahansa tarkastella tehoaineen hyväksyntää uudelleen, erityisesti jos se katsoo uuden tieteellisen ja teknisen tietämyksen perusteella olevan merkkejä siitä, ettei aine enää täytä asetuksen 4 artiklassa säädettyjä hyväksymiskriteereitä, ja huomauttaa, että tämä uudelleentarkastelu voi johtaa aineen hyväksynnän peruuttamiseen tai muuttamiseen;

Lisääntymiselle vaaralliset (kategoria 1B) ja hormonitoimintaa häiritsevät aineet

K. ottaa huomioon, että Euroopan parlamentin ja neuvoston asetuksen (EY) N:o 1272/2008 (18) mukaan flumioksatsiini on yhdenmukaisesti luokiteltu lisääntymiselle vaaralliseksi kategoriaan 1B kuuluvaksi aineeksi, erittäin myrkylliseksi vesieliöille ja erittäin myrkylliseksi vesieliöille siten, että sillä on pitkäaikaisia haittavaikutuksia;

L. ottaa huomioon, että Euroopan elintarviketurvallisuusviranomainen päätyi jo vuonna 2014 ja myöhemmin vuosina 2017 ja 2018 siihen, että kriittisiä huolenaiheita oli olemassa, sillä flumioksatsiini on luokiteltu lisääntymiselle vaarallisten aineiden kategoriaan 1B, ja se totesi myös, että flumioksatsiinin mahdollinen hormonitoimintaa häiritsevä vaikutus oli kysymys, jota ei voitu selvittää lopullisesti, ja kriittinen huolenaihe;

M. ottaa huomioon, että vuonna 2015 flumioksatsiini sisällytettiin korvattavien aineiden luetteloon täytäntöönpanoasetuksella (EU) 2015/408, koska se on luokiteltu tai luokiteltava asetuksen (EY) N:o 1272/2008 mukaisesti kategoriaan 1A tai 1B kuuluvaksi lisääntymiselle vaaralliseksi aineeksi;

N. ottaa huomioon, että asetuksen (EY) N:o 1107/2009 liitteessä II olevan 3.6.4 kohdan mukaan tehoainetta ei voida hyväksyä, kun se on luokiteltu lisääntymiselle vaaralliseksi kategoriaan 1B kuuluvaksi aineeksi, paitsi jos tehoaine on hakemuksessa mukana olevan todennetun näytön perusteella välttämätön sellaisen kasvien terveyteen kohdistuvan vakavan vaaran hallitsemiseksi, jota ei voi torjua muilla käytettävissä olevilla keinoilla, muut kuin kemialliset menetelmät mukaan luettuina, edellyttäen, että tehoaineen käyttöön sovelletaan riskinhallintatoimenpiteitä sen varmistamiseksi, että ihmisten ja ympäristön altistuminen aineelle minimoidaan;

O. ottaa huomioon, että raportoiva jäsenvaltio toimitti 1. helmikuuta 2018 uuden tieteellisen tiedon perusteella Euroopan kemikaalivirastolle flumioksatsiinin yhdenmukaistettua luokitusta ja merkintää asetuksen (EY) N:o 1272/2008 mukaisesti koskevan ehdotuksen; ottaa huomioon, että kemikaaliviraston riskinarviointikomitea hyväksyi 15. maaliskuuta 2019 lausunnon, jolla muutetaan flumioksatsiinin luokitus lisääntymiselle vaarallisten aineiden kategoriaan 1B kuuluvasta aineesta lisääntymiselle vaarallisten aineiden kategoriaan 2; toteaa, että tämä todennäköisesti johtaa siihen, että flumioksatsiinin luokitusta asetuksen (EY) N:o 1272/2008 liitteessä IV muutetaan, mutta tätä ei ole vielä tehty; ottaa huomioon, että siihen asti flumioksatsiini luokitellaan edelleen lisääntymiselle vaarallisten aineiden kategoriaan 1B kuuluvaksi aineeksi;

P. ottaa huomioon, että asetuksen (EY) N:o 1107/2009 liitteessä II olevan 3.6.5 kohdan mukaan tehoaineita ei voida hyväksyä, jos niillä katsotaan olevan sellaisia hormonitoimintaa häiritseviä ominaisuuksia, joilla voi olla haitallisia vaikutuksia ihmisiin, jollei ihmisten altistuminen kyseiselle tehoaineelle ole realistisissa ehdotetuissa käyttöolosuhteissa merkityksetön, eli jos tuotetta käytetään suljetuissa järjestelmissä tai muissa olosuhteissa, joissa ne eivät ole kosketuksessa ihmisiin ja joissa kyseisen tehoaineen jäämät elintarvikkeissa ja rehuissa eivät ylitä Euroopan parlamentin ja neuvoston asetuksen (EY) N:o 396/2005 (19) 18 artiklan 1 kohdan b alakohdan mukaisesti asetettua oletusarvoa;

Q. ottaa huomioon, että vuodesta 2014 lähtien flumioksatsiinilla on epäilty olevan hormonitoimintaa häiritseviä ominaisuuksia (20); huomauttaa, että kriteerit, joiden avulla jokin aine määritetään hormonitoimintaa häiritseväksi asetuksessa (EY) N:o 1107/2009 tarkoitetulla tavalla, vahvistettiin komission asetuksessa (EU) 2018/605 (21) ja niitä on sovellettu 20. lokakuuta 2018 alkaen (22); ottaa huomioon, että asiaa koskevat ohjeet hyväksyttiin 5. kesäkuuta 2018 (23); ottaa kuitenkin huomioon, että komissio antoi vasta 4. joulukuuta 2019 elintarviketurvallisuusviranomaisen tehtäväksi arvioida flumioksatsiinin mahdollisia hormonitoimintaa häiritseviä haittavaikutuksia uusien kriteereiden mukaisesti;

R. toteaa, että elintarviketurvallisuusviranomainen julkaisi syyskuussa 2020 tehoainetta flumioksatsiini sisältävien torjunta-aineiden riskinarvioinnista tekemänsä päivitetyn vertaisarvioinnin (24), jossa se ei kyennyt sulkemaan pois hormonitoimintaa häiritseviä ominaisuuksia, sillä se havaitsi useita tietoaukkoja, myös muissa turvallisuusnäkökohdissa, minkä vuoksi havaittiin kriittisiä huolenaiheita;

S. toteaa, että elintarviketurvallisuusviranomainen havaitsi erityisesti nisäkästoksikologian alalla useita tietoaukkoja, kysymyksiä, joita ei voitu selvittää lopullisesti, ja kriittisiä huolenaiheita; toteaa, että elintarviketurvallisuusviranomainen havaitsi tietoaukkoja myös jäämien ja kuluttajien turvallisuuden alalla eikä se pystynyt saattamaan päätökseen pohjavesialtistuksen arviointia tietoaukkojen takia, ja toteaa myös, että flumioksatsiinin hormonaalisesti haitallisten ominaisuuksien arviointia ei voitu ihmisten ja muiden kuin torjuttavien organismien tapauksessa saattaa päätökseen puutteellisten tietoaineistojen takia, mikä tarkoittaa, ettei elintarviketurvallisuusviranomainen pystynyt tekemään päätelmää siitä, täyttyvätkö kriteerit, joiden avulla määritetään hormonitoimintaa häiritsevä vaikutus sekä ihmisten että muiden kuin torjuttavien organismien tapauksessa nk. EATS-hormonien vaikutustapojen kautta, siten kuin ne vahvistetaan asetuksen (EY) N:o 1107/2009, sellaisena kuin se on muutettuna asetuksella (EU) 2018/605, liitteessä II olevissa 3.6.5 ja 3.8.2 kohdassa;

T. ottaa huomioon, että flumioksatsiinin biokertyvyysriski on suuri ja se on erittäin myrkyllistä leville ja vesikasveille sekä kohtalaisen myrkyllistä lieroille, mehiläisille, kaloille ja vedessä eläville selkärangattomille;

U. pitää mahdottomana hyväksyä, että unionissa saa edelleen käyttää ainetta, joka tällä hetkellä täyttää ihmisten terveyden ja ympäristön suojelemiseksi tarkoitetut poissulkemisperusteet perimää vaurioittaville, syöpää aiheuttaville ja/tai lisääntymiselle vaarallisille tehoaineille ja jonka osalta ei voida sulkea pois sitä, että se täyttää poissulkemisperusteet hormonitoimintaa häiritsevien ominaisuuksiensa takia, ja toteaa, että tämä vaarantaa ihmisten terveyden ja ympäristön;

V. katsoo, että hakijat voivat käyttää hyväkseen sitä, että komission työmenetelmien mukaisesti tehoaineiden hyväksyntien voimassaoloaikoja pidennetään heti automaattisesti, jos riskien uudelleenarviointia ei ole saatu päätökseen; toteaa, että tällöin hakijat voivat tarkoituksella pitkittää uudelleenarviointia antamalla epätäydellisiä tietoja ja pyytämällä lisää poikkeuksia ja erityisedellytyksiä, mikä aiheuttaa kohtuuttomia riskejä ihmisten terveydelle ja ympäristölle, sillä altistuminen vaaralliselle aineelle jatkuu edelleen;

W. ottaa huomioon, että kun komissio ehdotti alustavasti vuonna 2014 hyväksynnän uusimatta jättämistä sillä perusteella, että flumioksatsiini täytti lisääntymiselle vaarallisten aineiden kategoriaan 1B kuuluvan aineen poissulkemisperusteet, hakija pyysi poikkeusta poissulkemisperusteiden soveltamisesta; toteaa, että tällainen poikkeus edellytti kuitenkin asiaa koskevien arviointimenetelmien kehittämistä, sillä niitä ei ollut vielä olemassa, vaikka asetusta (EY) N:o 1107/2009 oli sovellettu jo kolme vuotta, joten uusimatta jättämistä koskeva menettely pysähtyi useiksi vuosiksi;

X. toteaa, että kasvinsuojeluaineita koskevan asetuksen (EY) N:o 1107/2009 täytäntöönpanosta 13. syyskuuta 2018 antamassaan päätöslauselmassa parlamentti kehotti ”komissiota ja jäsenvaltioita varmistamaan, että asetuksen 17 artiklan mukaista hyväksynnän voimassaolon pidentämistä menettelyn kestoa vastaavaksi ajaksi ei käytetä tehoaineisiin, jotka ovat sukusolujen perimää vaurioittavia, syöpää aiheuttavia ja lisääntymiselle vaarallisia ja luokiteltu siten kategoriaan 1A tai 1B, tai tehoaineisiin, joilla on hormonitoimintaa häiritseviä ominaisuuksia ja jotka ovat ihmisille tai eläimille haitallisia, kuten tällä hetkellä flumioksatsiini, tiaklopridi, klorotoluroni ja dimoksistrobiini”;

Y. ottaa huomioon, että parlamentti vastusti flumioksatsiinin hyväksynnän voimassaoloajan kahta edellistä pidentämistä päätöslauselmissaan 10. lokakuuta 2019 (25) ja 10. heinäkuuta 2020 (26) ja että komissio ei ole kyennyt vastaamaan näihin päätöslauselmiin vakuuttavasti eikä osoittamaan asianmukaisesti, että uusi pidennys ei ylittäisi sen täytäntöönpanovaltuuksia;

Z. ottaa huomioon, että sen jälkeen, kun 26 tehoaineen, myös flumioksatsiinin, hyväksynnän voimassaoloaikaa pidennettiin edellisen kerran vuonna 2020 täytäntöönpanoasetuksen (EU) 2020/869 nojalla, näistä 26:sta mainitun täytäntöönpanoasetuksen soveltamisalaan kuuluvasta aineesta vain neljän kohdalla hyväksyntä on joko uusittu tai sitä ei ole uusittu, kun taas täytäntöönpanoasetuksen (EU) 2021/745 nojalla 44 tehoaineen hyväksynnän voimassaoloaikaa on pidennetty, monen niistä kohdalla kolmatta tai neljättä kertaa;

1. katsoo, että täytäntöönpanoasetus (EU) 2021/745 ylittää asetuksessa (EY) N:o 1107/2009 säädetyn täytäntöönpanovallan;

2. katsoo, että täytäntöönpanoasetus (EU) 2021/745 ei ole unionin oikeuden mukainen, sillä se ei ole ennalta varautumisen periaatteen mukainen;

3. tuomitsee painokkaasti vakavat viivästykset luvan uusimismenettelyssä ja hormonitoimintaa haittaavien aineiden määrittämisessä;

4. katsoo, että päätös pidentää jälleen flumioksatsiinin hyväksynnän voimassaoloaikaa ei täytä asetuksessa (EY) N:o 1107/2009 vahvistettuja turvallisuusvaatimuksia eikä perustu näyttöön siitä, että kyseistä ainetta voidaan käyttää turvallisesti, eikä todistettuun kiireelliseen tarpeeseen käyttää tätä ainetta elintarviketuotannossa unionissa;

5. pyytää komissiota kumoamaan täytäntöönpanoasetuksen (EU) 2021/745 ja toimittamaan komitealle uuden ehdotuksen, jossa otetaan huomioon kaikkien asianomaisten aineiden ja erityisesti flumioksatsiinin haitallisia ominaisuuksia koskeva tieteellinen näyttö;

6. pyytää komissiota antamaan ehdotuksen flumioksatsiinin hyväksynnän uusimatta jättämisestä pysyvän kasvi-, eläin-, elintarvike- ja rehukomitean seuraavassa kokouksessa;

7. kehottaa komissiota ilmoittamaan parlamentille, mitkä erityiset syyt johtivat aineiden arvioinnin viivästymiseen hakijoista riippumattomista syistä, mitä erityisiä tutkittavia ominaisuuksia vielä arvioidaan ja miksi tämä arviointi vaatii niin paljon aikaa;

8. kehottaa jälleen komissiota antamaan ehdotuksia täytäntöönpanoasetuksiksi, joilla pidennetään ainoastaan sellaisten aineiden hyväksynnän voimassaoloa, joiden ei tieteen nykykäsityksen mukaan odoteta johtavan komission ehdotukseen kyseisen tehoaineen hyväksynnän uusimatta jättämisestä;

9. kehottaa jälleen komissiota peruuttamaan aineita koskevat hyväksynnät, jos on todisteita tai perusteltuja epäilyjä siitä, etteivät ne täytä asetuksessa (EY) N:o 1107/2009 säädettyjä turvallisuusvaatimuksia;

10. kehottaa jälleen jäsenvaltioita varmistamaan niitä tehoaineita koskevien hyväksyntien asianmukaisen ja oikea-aikaisen uudelleenarvioinnin, joiden osalta ne ovat raportoivia jäsenvaltioita, ja varmistamaan, että nykyiset viivästykset ratkaistaan tehokkaasti mahdollisimman pian;

11. kehottaa puhemiestä välittämään tämän päätöslauselman neuvostolle ja komissiolle sekä jäsenvaltioiden hallituksille ja parlamenteille.

(1) EUVL L 160, 7.5.2021, s. 89.

(2) EUVL L 309, 24.11.2009, s. 1.

(3) EUVL L 67, 12.3.2015, s. 18.

(4) EUVL L 55, 28.2.2011, s. 13.

(5) EUVL C 433, 23.12.2019, s. 183.

(6) Neuvoston direktiivi 91/414/ETY, annettu 15. heinäkuuta 1991, kasvinsuojeluaineiden markkinoille saattamisesta (EYVL L 230, 19.8.1991, s. 1).

(7) Komission direktiivi 2002/81/EY, annettu 10. lokakuuta 2002, neuvoston direktiivin 91/414/ETY muuttamisesta flumioksatsiinin sisällyttämiseksi tehoaineeksi (EYVL L 276, 12.10.2002, s. 28).

(8) Komission täytäntöönpanoasetus (EU) N:o 844/2012, annettu 18. syyskuuta 2012, säännösten vahvistamisesta tehoaineiden uusimismenettelyn täytäntöönpanemiseksi kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti (EUVL L 252, 19.9.2012, s. 26).

(9) Komission direktiivi 2010/77/EU, annettu 10. marraskuuta 2010, neuvoston direktiivin 91/414/ETY muuttamisesta siltä osin kuin se koskee tiettyjen tehoaineiden liitteeseen I sisällyttämisen voimassaolon päättymispäiviä (EUVL L 293, 11.11.2010, s. 48).

(10) Komission asetus (EU) N:o 1141/2010, annettu 7. joulukuuta 2010, tehoaineiden toisen ryhmän neuvoston direktiivin 91/414/ETY liitteeseen I sisällyttämisen uusimista koskevan menettelyn vahvistamisesta ja kyseisiä aineita koskevan luettelon laatimisesta (EUVL L 322, 8.12.2010, s. 10).

(11) Komission direktiivi 2010/77/EU, annettu 10. marraskuuta 2010, neuvoston direktiivin 91/414/ETY muuttamisesta siltä osin kuin se koskee tiettyjen tehoaineiden liitteeseen I sisällyttämisen voimassaolon päättymispäiviä (EUVL L 293, 11.11.2010, s. 48).

(12) Komission täytäntöönpanoasetus (EU) 2015/1885, annettu 20. lokakuuta 2015, täytäntöönpanoasetuksen (EU) N:o 540/2011 muuttamisesta siltä osin kuin on kyse tehoaineiden 2,4-D, asibentsolaari-s-metyyli, amitroli, bentatsoni, syhalofoppibutyyli, dikvatti, esfenvaleraatti, famoksadoni, flumioksatsiini, DPX KE 459 (flupyrsulfuronimetyyli), glyfosaatti, iprovalikarbi, isoproturoni, lambda-syhalotriini, metalaksyyli-M, metsulfuroni-metyyli, pikolinafeeni, prosulfuroni, pymetrotsiini, pyraflufeenietyyli, tiabendatsoli, tifensulfuronimetyyli ja trasulfuroni hyväksynnän voimassaoloajan pidentämisestä (EUVL L 276, 21.10.2015, s. 48).

(13) Komission täytäntöönpanoasetus (EU) 2016/549, annettu 8. huhtikuuta 2016, täytäntöönpanoasetuksen (EU) N:o 540/2011 muuttamisesta siltä osin kuin on kyse tehoaineiden bentatsoni, syhalofoppibutyyli, dikvatti, famoksadoni, flumioksatsiini, DPX KE 459 (flupyrsulfuronimetyyli), metalaksyyli-M, pikolinafeeni, prosulfuroni, pymetrotsiini, tiabendatsoli ja tifensulfuronimetyyli hyväksynnän voimassaoloajan pidentämisestä (EUVL L 95, 9.4.2016, s. 4).

(14) Komission täytäntöönpanoasetus (EU) 2017/841, annettu 17. toukokuuta 2017, täytäntöönpanoasetuksen (EU) N:o 540/2011 muuttamisesta siltä osin kuin kyse on tehoaineiden alfa-sypermetriini, Ampelomyces quisqualis kanta: AQ 10, benalaksyyli, bentatsoni, bifenatsaatti, bromoksyniili, karfentratsonietyyli, klooriprofaami, syatsofamidi, desmedifami, dikvatti, DPX KE 459 (flupyrsulfuronimetyyli), etoksatsoli, famoksadoni, fenamidoni, flumioksatsiini, foramsulfuroni, Gliocladium catenulatum kanta: J1446, imatsamoksi, isoksaflutoli, laminariini, metalaksyyli-M, metoksifenotsidi, milbemektiini, oksasulfuroni, pendimetaliini, fenmedifami, pymetrotsiini, S-metolaklori ja trifloksistrobiini hyväksynnän voimassaoloajan pidentämisestä (EUVL L 125, 18.5.2017, s. 12).

(15) Komission täytäntöönpanoasetus (EU) 2018/917, annettu 27. kesäkuuta 2018, täytäntöönpanoasetuksen (EU) N:o 540/2011 muuttamisesta siltä osin kuin kyse on tehoaineiden alfa-sypermetriini, beflubutamidi, benalaksyyli, bentiavalikarbi, bifenatsaatti, boskalidi, bromoksyniili, kaptaani, karvoni, klooriprofaami, syatsofamidi, desmedifami, dimetoaatti, dimetomorfi, dikvatti, etefoni, etoprofossi, etoksatsoli, famoksadoni, fenamidoni, fenamifossi, flumioksatsiini, fluoksastrobiini, folpetti, foramsulfuroni, formetanaatti, Gliocladium catenulatum kanta: J1446, isoksaflutoli, metalaksyyli-M, metiokarbi, metoksifenotsidi, metributsiini, milbemektiini, oksasulfuroni, Paecilomyces lilacinus kanta: 251, fenmedifaami, fosmetti, pirimifossi-metyyli, propamokarbi, protiokonatsoli, pymetrotsiini ja S-metolaklori hyväksynnän voimassaoloajan pidentämisestä (EUVL L 163, 28.6.2018, s. 13).

(16) Komission täytäntöönpanoasetus (EU) 2019/707, annettu 7. toukokuuta 2019, täytäntöönpanoasetuksen (EU) N:o 540/2011 muuttamisesta siltä osin kuin kyse on tehoaineiden alfa-sypermetriini, beflubutamidi, benalaksyyli, bentiavalikarbi, bifenatsaatti, boskalidi, bromoksyniili, kaptaani, syatsofamidi, desmedifami, dimetoaatti, dimetomorfi, diuroni, etefoni, etoksatsoli, famoksadoni, fenamifossi, flumioksatsiini, fluoksastrobiini, folpetti, foramsulfuroni, formetanaatti, metalaksyyli-M, metiokarbi, metributsiini, milbemektiini, Paecilomyces lilacinus kanta 251, fenmedifaami, fosmetti, pirimifossi-metyyli, propamokarbi, protiokonatsoli, S-metolaklori ja tebukonatsoli hyväksynnän voimassaoloajan pidentämisestä (EUVL L 120, 8.5.2019, s. 16).

(17) Komission täytäntöönpanoasetus (EU) 2020/869, annettu 24. kesäkuuta 2020, täytäntöönpanoasetuksen (EU) N:o 540/2011 muuttamisesta siltä osin kuin kyse on tehoaineiden beflubutamidi, benalaksyyli, bentiavalikarbi, bifenatsaatti, boskalidi, bromoksyniili, kaptaani, syatsofamidi, dimetomorfi, etefoni, etoksatsoli, famoksadoni, fenamifossi, flumioksatsiini, fluoksastrobiini, folpetti, formetanaatti, metributsiini, milbemektiini, Paecilomyces lilacinus kanta 251, fenmedifami, fosmetti, pirimifossi-metyyli, propamokarbi, protiokonatsoli ja S-metolaklori hyväksynnän voimassaoloajan pidentämisestä (EUVL L 201, 25.6.2020, s. 7).

(18) Euroopan parlamentin ja neuvoston asetus (EY) N:o 1272/2008, annettu 16. joulukuuta 2008, aineiden ja seosten luokituksesta, merkinnöistä ja pakkaamisesta sekä direktiivien 67/548/ETY ja 1999/45/EY muuttamisesta ja kumoamisesta ja asetuksen (EY) N:o 1907/2006 muuttamisesta (EUVL L 353, 31.12.2008, s. 1).

(19) Euroopan parlamentin ja neuvoston asetus (EY) N:o 396/2005, annettu 23. helmikuuta 2005, torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta (EUVL L 70, 16.3.2005, s. 1).

(20) Euroopan elintarviketurvallisuusviranomaisen (EFSA) päätelmä torjunta-aineita koskevasta vertaisarvioinnista, ks. Conclusion on the peer review of the pesticide risk assessment of the active substance flumioxazin, EFSA Journal 2014;12(6):3736, https://www.efsa.europa.eu/en/efsajournal/pub/3736

(21) Komission asetus (EU) 2018/605, annettu 19. huhtikuuta 2018, asetuksen (EY) N:o 1107/2009 liitteen II muuttamisesta vahvistamalla tieteelliset kriteerit hormonitoimintaa häiritsevien ominaisuuksien määrittämiseksi (EUVL L 101, 20.4.2018, s. 33).

(22) Komission asetus (EU) 2018/605, annettu 19. huhtikuuta 2018, asetuksen (EY) N:o 1107/2009 liitteen II muuttamisesta vahvistamalla tieteelliset kriteerit hormonitoimintaa häiritsevien ominaisuuksien määrittämiseksi (EUVL L 101, 20.4.2018, s. 33).

(23) Euroopan kemikaalivirasto (ECHA) ja Euroopan elintarviketurvallisuusviranomainen (EFSA) Yhteisen tutkimuskeskuksen (JRC) tuella, Guidance for the identification of endocrine disruptors in the context of Regulations (EU) No 528/2012 and (EC) No 1107/2009, EFSA Journal 2018;16(6):5311, https://www.efsa.europa.eu/en/efsajournal/pub/5311

(24) Euroopan elintarviketurvallisuusviranomaisen (EFSA) päätelmä torjunta-aineita koskevasta vertaisarvioinnista, ks. Updated peer review of the pesticide risk assessment of the active substance flumioxazin, EFSA Journal 2020;18(9):6246, https://www.efsa.europa.eu/en/efsajournal/pub/6246

(25) Euroopan parlamentin päätöslauselma 10. lokakuuta 2019 komission täytäntöönpanoasetuksesta (EU) 2019/707, annettu 7 päivänä toukokuuta 2019, täytäntöönpanoasetuksen (EU) N:o 540/2011 muuttamisesta siltä osin kuin kyse on tehoaineiden alfa-sypermetriini, beflubutamidi, benalaksyyli, bentiavalikarbi, bifenatsaatti, boskalidi, bromoksyniili, kaptaani, syatsofamidi, desmedifami, dimetoaatti, dimetomorfi, diuroni, etefoni, etoksatsoli, famoksadoni, fenamifossi, flumioksatsiini, fluoksastrobiini, folpetti, foramsulfuroni, formetanaatti, metalaksyyli-M, metiokarbi, metributsiini, milbemektiini, Paecilomyces lilacinus kanta 251, fenmedifaami, fosmetti, pirimifossi-metyyli, propamokarbi, protiokonatsoli, S-metolaklori ja tebukonatsoli hyväksynnän voimassaoloajan pidentämisestä (Hyväksytyt tekstit, P9_TA(2019)0026).

(26) Euroopan parlamentin päätöslauselma 10. heinäkuuta 2020 ehdotuksesta komission täytäntöönpanoasetukseksi täytäntöönpanoasetuksen (EU) N:o 540/2011 muuttamisesta siltä osin kuin kyse on tehoaineiden beflubutamidi, benalaksyyli, bentiavalikarbi, bifenatsaatti, boskalidi, bromoksyniili, kaptaani, syatsofamidi, dimetomorfi, etefoni, etoksatsoli, famoksadoni, fenamifossi, flumioksatsiini, fluoksastrobiini, folpetti, formetanaatti, metributsiini, milbemektiini, Paecilomyces lilacinus kanta 251, fenmedifami, fosmetti, pirimifossi-metyyli, propamokarbi, protiokonatsoli ja S-metolaklori hyväksynnän voimassaoloajan pidentämisestä (Hyväksytyt tekstit, P9_TA(2020)0197).